L'ALUMNAT DEL TALLER D'ECONOMIA DE L'IES FAUSTÍ BARBERÀ CUINA ELS MENÚS MÉS SALUDABLES PER A LES SEUES FAMÍLIES
25/01/2023

# L'ALUMNAT DEL TALLER D'ECONOMIA DE L'IES FAUSTÍ BARBERÀ CUINA ELS MENÚS MÉS SALUDABLES PER A LES SEUES FAMÍLIES

*   25/01/2023
*   [Educació](/categoria/10/0/educacio)
*   [Imprimir](#)
*   Compartir
*    https://www.alaquas.org/documento.asp?id\_do=21091

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21091%2F0&title=Ajuntament%20d%27Alaqu%C3%A0s.%20Premsa.L%27ALUMNAT%20DEL%20TALLER%20D%27ECONOMIA%20DE%20L%27IES%20FAUST%C3%8D%20BARBER%C3%80%20CUINA%20ELS%20MEN%C3%9AS%20M%C3%89S%20SALUDABLES%20PER%20A%20LES%20SEUES%20FAM%C3%8DLIES)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21091/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2023/2/21091/25012023img_3979_Form_4.jpg)](https://www.alaquas.org/ficheros/documentos/2023/2/21091/25012023img_3979_Form_10.jpg "<a href='https://www.alaquas.org/ficheros/documentos/2023/2/21091/25012023img_3979_Form_10.jpg' target=_blank><i class='fa fa-external-link' aria-hidden='true'></i>.L'ALUMNAT DEL TALLER D'ECONOMIA DE L'IES FAUSTÍ BARBERÀ CUINA ELS MENÚS MÉS SALUDABLES PER A LES SEUES FAMÍLIES</a>")

L’alumnat de tercer d’ESO de l’optativa del taller d’economia de l’IES Faustí Barberà d’Alaquàs coordinats per la seua professora d’economia Mónica Soriano i en col.laboració amb la Societat gastronòmica el Cullerot i Cor de Vila s’han convertit en cuiners i cuineres per un dia, duent als fogons de la seu del Cullerot els menjars més saludables preparats per a ser degustats pels seus familiars. Han volgut d’aquesta manera posar en relleu el treball que dia rere dia realitzen els que cuinen per a ells i elles.

Es tracta d’una activitat d’aprenentatge-servei per a la qual, prèviament, han dut a terme una investigació d’hàbits d'alimentació saludable i han treballat diversos conceptes com l’escassetat d’aliments, de recursos i la gestió empresarial.

Una vegada constituïts com a cooperativa i sota el nom ‘Will Be’ han realitzat la gestió de la compra acudint als comerços locals d’Alaquàs, mirant amb deteniment el temps empleat, els diners...i amb tot això i amb l’ajuda del llibre ‘Receptes saludables de sempre' (Quaderns d’Investigació d’Alaquàs) han triat diverses receptes tradicionals com és arròs amb bledes, amanida de l’horta i un pa de calatrava.

Per al procés de preparació dels diferents plats, l’alumnat ha comptat amb la col.laboració del xef Alejandro de Alfonso i d’Isabel Cosme ( Cor de Vila). Qui també va voler acompanyar-los durant el procés de preparació dels ingredients va ser l’Alcalde d’Alaquàs Toni Saura que va aprofitar la visita per a felicitar l’alumnat per dur a terme projectes tan interessants i saludables com aquest. Entre les comensals, a més de familiars, van estar presents la Subdirectora de l’IES Faustí Barberà Amparo Bellver les regidores de Comerç Sandra Conde, la regidora de Benestar Social Elena Solís i la regidora d’Educació Marian Espert.

Una jornada sens dubte enriquidora, educativa i dissenyada per tal de potenciar la sensibilització envers de la vida saludable.

Enhorabona!